**ACTA DE SESSIÓ ORDINÀRIA DEL PLE DE L’AJUNTAMENT DE L’ALBAGÉS**

Identificació de la sessió

NÚM SESSIÓ: **12/2011**

**SESSIÓ ORDINÀRIA**

DIA : 21 de desembre de 2011

HORA : 20:30 h

LLOC: Sala de Plens de l'Ajuntament de L’Albagés

**Assistents:**

Albert Donés Antequera, Alcalde

Joan Juvero Iglesias, regidor

Arnau Preixens Rufé, regidor

Maria Teresa Melero Gasol, regidora

Alba Roigé Triquell, regidora

Josep Ramon Cuadrat Rey, regidor

Samuel Aris Oriol, regidor

Actua com a Secretària: Alba Martí Vallès

A l’Albagés, a vint-i-u de desembre de dos mil onze. Reunit el Ple de l’Ajuntament, prèvia convocatòria, i sota la presidència del Sr. Albert Donés Antequera, un comprovada l’assistència del nombre suficient de membres per a la vàlida realització de la sessió, es passa a resoldre el següent:

**ORDRE DEL DIA**

1.- Aprovació, si s’escau, de l’esborrany de l’ acta de la sessió ordinària celebrada el dia 13 d’octubre de 2011.

2.- Donar compte dels decrets d’alcaldia.

3.- Aprovació, si s’escau, de l’annex al projecte de l’obra titulada “Instal·lació d’un ascensor hidràulic adaptat en l’edifici municipal”.

4.- Acordar, si s’escau, la cancel·lació del compte corrent núm. 2100 0525 13 0200111796.

5.- Aprovar, si s’escau, la destinació de l’import corresponent al tram supramunicipal atorgat per la Generalitat de Catalunya- Direcció General de Cooperació Local.

6.- Aprovar provisional del Pressupost corresponent a l’exercici 2012, així com la plantilla de personal i la relació de llocs de treball.

7.- Aprovar, si s’escau, el suport a la moció per la Sequera aprovada pel Consell Comarcal de les Garrigues en la sessió plenària celebrada el dia 17 de novembre de 2011.

8.- Aprovar, si s’escau, la moció per a la creació de l’associació de municipis per a la independència.

9.- Aprovar, si s’escau, el suport a la moció en defensa del model educatiu i de la llei d’educació de Catalunya, aprovada pel Consell Comarcal de les Garrigues en la sessió plenària celebrada el dia 29 de setembre de 2011.

10.- Precs i preguntes.

Un cop comprovada l’assistència del nombre suficient de membres per a la vàlida realització de la reunió i abans d’iniciar la sessió, el Sr. Alcalde manifesta la necessitat d’incloure dos nous punts en l’ordre del dia, relatius al següents assumptes:

* **Aprovar, si s’escau, el plec de clàusules administratives i particulars i la licitació de l’obra “Desglossat primer del ramal 1 de la nova xarxa de sanejament” al nucli urbà de l’Albagés.**
* **Aprovar, si s’escau, la renovació de l’acord marc de l’Associació Catalana de Municipis i Comarques amb Unión Fenosa Comercial per al subministrament elèctric.**

D’acord amb el que disposen els articles 103.3 del Real Decret Legislatiu 2/2003, de 18 d’abril, pel qual s’aprova el TRLMRLC i 82.3 del Real Decret 2568/86, de 28 de novembre, pel qual s’aprova el ROF, el Ple ratifica la urgència dels assumptes i s’acorda ampliar l’ordre del dia.

**DESENVOLUPAMENT DE LA SESSIÓ**

**1.- Aprovació, si s’escau, de l’esborrany de l’ acta de la sessió ordinària celebrada el dia 13 d’octubre de 2011.**

Es dona per llegida l’acta de la sessió anterior, a saber, ordinària de 13 d’octubre de 2011, de la qual s'ha entregat l’esborrany juntament amb la convocatòria de la sessió d'avui.

De conformitat amb el que estableix l'article 110.3 del Decret Legislatiu 2/2003, de 28 d’abril, pel qual s’aprova el Text refós de la Llei municipal i de règim local de Catalunya, el Sr. Alcalde pregunta als Srs. Regidors si volen presentar-hi alguna esmena. Al no haver-hi cap esmena per part dels Srs. Regidors, s’acorda per unanimitat del nombre legal de membres de la corporació l’ acta esmentada.

**2.- Donar compte dels decrets d’alcaldia.**

Es dóna compte de les resolucions d’alcaldia que van des del Decret d’Alcaldia 94/2011 de 20 d’octubre de 2011 fins al Decret d’Alcaldia 118/2011 de 16 de desembre de 2011.

El Ple en resta assabentat.

**3.- Aprovació, si s’escau, de l’annex al projecte de l’obra titulada “Instal·lació d’un ascensor hidràulic adaptat en l’edifici municipal”.**

Atès l’annex del projecte presentat pel tècnic, Sr. Josep Maria Garra Murillo, per a la realització de les obres que s’estan executant consistents en la Instal·lació d’un ascensor hidràulic adaptat en l’edifici municipal i per un import d’execució per contracta que ascendeix a la quantitat de 67.997,85 euros (IVA inclòs).

Atès que la redacció d’aquest nou projecte suposa la variació del projecte inicialment aprovat per aquesta corporació i pel qual es va adjudicar el contracte a l’empresa CONSTRUCCIONS LLIMÓS, SL.

Atès que s’ha donat audiència al constructor adjudicatari de l’obra sense que aquest hagi mostrat oposició a l’execució d’aquest annex modificatiu del primer projecte redactat,

El Ple aprova per unanimitat:

Primer.- Aprovar l’annex modificatiu del projecte redactat pel tècnic, Sr. Josep Maria Garra Murillo, per a la realització de les obres d’Instal·lació d’un ascensor hidràulic adaptat en l’edifici municipal i per un import d’execució per contracta que ascendeix a la quantitat de 67.997,85 euros (IVA inclòs).

Segon.- Comunicar el present acord al Departament de Governació i Relacions Institucionals de Lleida.

**4.- Acordar, si s’escau, la cancel·lació del compte corrent núm. 2100 0525 13 0200111796.**

Atès el compte corrent obert per a la realització de les obres subvencionades pel Ministerio de Hacienda y Administración Pública per al Fons Estatal de Inversión Local així com per al Fons Estatal para el Empleo y la Sostenibilidad Local.

Atès que les obres subvencionades per les línies esmentades estan executades, justificades i totalment cobrades.

Atès que no hi ha cap motiu que justifiqui el manteniment del compte corrent núm. 2100 0525 13 0200111796**.**

Per tot l’exposat,

El Ple de l’ajuntament acorda per unanimitat dels membres assistents:

Primer.- Donar de baixa el compte corrent núm. 2100 0525 13 0200111796**.**

Segon.- Notificar aquest acord al “La Caixa”.

**5.- Aprovar, si s’escau, la destinació de l’import corresponent al tram supramunicipal atorgat per la Generalitat de Catalunya- Direcció General de Cooperació Local.**

Mitjançant resolució publicada en el Diari Oficial de la Generalitat de Catalunya, número 5989, de 21 d’octubre de 2011, ha estat aprovada la distribució als municipis de Catalunya de la participació en els ingressos de la Generalitat integrada en el Fons de Cooperació Local de Catalunya, any 2011.

De conformitat amb l’article 52 de la Llei 6/2011, de 27 de juliol, de pressupostos de la Generalitat de Catalunya per a l’any 2011, la participació dels municipis inclou dos capítols, entre els quals, un és la prestació supramunicipal de servei, respecte la qual a l’ajuntament de l’Albagés li pertoca una quantitat de 3.095,03 euros.

Aquesta participació té com a finalitat sufragar les despeses derivades de les activitats o inversions supramunicipals i els ajuntaments la poden destinar, totalment o en part, a una o diverses entitats supramunicipals en les quals hi participin,

L’Ajuntament de l’Albagés forma part de diferents entitats supramunicipals, entre les quals, el Consell Comarcal de les Garrigues,

Per tot plegat aquest Ple acorda per unanimitat dels seus membres:

Primer.-Transferir la participació en els ingressos de la Generalitat, integrada en el Fons de Cooperació Local de Catalunya, exercici 2011, i destinada a la prestació supramunicipals de serveis al Consell Comarcal de les Garrigues amb la distribució segons detall:

* Consell Comarcal de les Garrigues: 100 %

Segon.-Notificar el contingut del present acord a la Generalitat així com a la institució receptora de la participació econòmica esmentada.

**6.- Aprovar provisional del Pressupost corresponent a l’exercici 2012, així com la plantilla de personal i la relació de llocs de treball.**

Atès que aquesta Alcaldia ha format el Pressupost corresponent a l’exercici 2012 i ha confeccionat la memòria explicativa del mateix.

Atès l'informe emès pel Secretari-Interventor de la Corporació.

Vist que el projecte de pressupost conté la documentació i annexos previstos a la Llei d’Hisendes Locals.

Atès que la tramitació i aprovació del Pressupost s’ha fet de conformitat amb allò que s’estableix a l’Article. 162 i següents del Reial Decret Legislatiu 2/2004, de 5 de març, pel que s’aprova el Text Refós de la Llei Reguladora de les Hisendes Locals, l’article 47 de la Llei 07/1985, de 02 d’abril, de Bases de Règim Local i els Articles 18 al 20 del RD 500/1990, de 20 d’abril.

Per tot allò exposat aquest Ple en ús de les atribucions que li han estat conferides de conformitat amb la vigent Llei 07/1985, de 02 d’abril, de Bases de Règim Local,

**ACORDA:**

Primer.- Aprovar inicialment, i per unanimitat dels membres assistents, el Pressupost general per a l’exercici 2012 que, resumit per capítols, és el següent:

RESUM PER CAPITOLS

PRESSUPOST D’INGRESSOS

Cap. I - Impostos directes ……..…………......... 81.700,00 €

Cap. II - Impostos indirectes ............................... 15.000,00 €

Cap. III - Taxes i altres ingressos ……................ 99.324,38 €

Cap. IV - Transferències corrents …………....... 145.700,00 €

Cap. V - Ingressos patrimonials …...................... 21.996,00 €

Cap. VII - Transferències de capital ………........... 89.085,28 €

 Total estat d’ingressos .......452.805,66 €

PRESSUPOST DE DESPESES

Cap. I - Despeses de personal ……………….... 103.500,00 €

Cap. II - Despeses de béns corrents i serveis ... 215.320,00 €

Cap. III - Despeses financeres …………………... 1.700,00€

Cap. IV - Transferències corrents ……………….. 31.630,00 €

Cap. VI - Inversions reals ………………………... 94.055,66 €

Cap. IX - Passius financers ……………………… 6.600,00 €

 Total estat de despeseS …… 452.805,66 €

Segon.-Aprovar per unanimitat dels membres assistents la plantilla de personal i la relació de llocs de treball que es detalla a continuació:

Exempció de la plaça de Secretari-Interventor per Resolució de la Direcció General de la Funció Pública de data 27 de juliol de 1992 (BOE de 11 d’agost de 1992)

 \_\_ Grup/Titulació mínima Places vacants

1-Funcionaris

Administratiu C1 BUP/FPII o equivalent 0

2-Laborals

2.1 Temporals

Auxiliar adm. de biblioteca C2 BUP/FPII o equivalent 1

Auxiliar Administratiu C2 Graduat Escolar 1

Peó d’oficis varis E Certificat d’Estudis Primaris 1

Bidell E Certificat d’Estudis Primaris 1

2.2 Indefinits

Personal de neteja E Certificat d’Estudis Primaris 0

Tercer.- Aprovar les Bases d’execució del Pressupost general per a l’exercici 2012.

Quart.- Exposar-ho al públic durant el termini de quinze dies hàbils al Butlletí Oficial de la Província de Lleida així com al taulell d’anuncis de la Corporació, als efectes que pugui ésser objecte de consulta i d’aquelles reclamacions i/o suggeriments que es considerin més adients.

Cinquè.- Aquest acord es considera definitiu si no es produeixen reclamacions en contra en el decurs del termini de pública exposició, i entrarà en vigor a l’exercici al qual es refereix, quan s’hagi complert allò que disposa l’Article 112.3 de la Llei 07/1985 de 2 d’abril, de Bases de Règim Local i l’Article 169 del Reial Decret Legislatiu 02/2004, de 5 de març, pel que s’aprova el Text Refós de la Llei Reguladora de les Hisendes Locals.

**7.- Aprovar, si s’escau, el suport a la moció per la Sequera aprovada pel Consell Comarcal de les Garrigues en la sessió plenària celebrada el dia 17 de novembre de 2011.**

La situació meteorològica per manca de pluviometria fa preveure conseqüències nefastes en la campanya de l’oliva. Ni una sola gota d’aigua en tot l’estiu i la poca pluja en el que portem de tardor ha provocat pèrdues en la collita de l’ametlla i és preveu una collita desastrosa de l’oliva.

La pluviometria d’aquest any està entre els 70 litres i els 155 litres . Uns valors molt baixos dins la baixa pluviometria que ja té normalment la comarca.

S’espera, en el millor dels casos, una collita de menys del 60%, de la producció real d’olives, percentatge que pot disminuir si no plou aviat. De les 21.000 tones d’olives que es van recollir l’any passat, es preveu per enguany una collida de menys de 10.000 tones.

Cal tenir en compte que les cooperatives i els molis d’oli tindran les mateixes despeses de funcionament fixes ( personal, amortitzacions, etc) sigui quina sigui la producció d’oli i hauran de fer front als pagaments de moltes inversions per modernitzar i aglutinar societats amb molta menys producció i, per tant, amb menys ingressos.

Si bé que en aquests moments el sector ja disposa d’una assegurança per l’oliva i per l’ametlla la problemàtica que existeix en la valoració dels sinistres,en els elevats percentatges en les franquícies i en l’adjudicació de rendiments irreals fa que no es puguin recuperar ni compensar les pèrdues sofertes.

La comarca de les Garrigues té una economia precària que depèn de l’agricultura, una agricultura gens competitiva fonamentada en conreus de secà i de difícil substitució, condicionada a la climatologia a causa de les limitacions dels recursos hídrics, climatologia cada vegada més adversa que aboca la comarca a una situació molt difícil.

Els municipis que no reguen estaran en una situació de ruïna total per la manca

de collites i això fa que la moral i l’ànim dels seus habitants decaigui i es plantegin continuar treballant en el sector.

En aquests moments es fa necessari emprendre actuacions que ajudin la comarca a superar la pèrdua de la collita d’olives i la baixa collita d’ametlles. A més, cal afegir a la greu situació de la comarca de la zona de secà la nefasta campanya de la fruita , que provocarà que la situació econòmica en els municipis de regadiu es vegi afectada.

Cal que l’Administració emprengui actuacions urgents per salvar l’agònica situació econòmica en què s’ha de trobar la comarca a partir d’ara i per garantir el manteniment d’una població arrelada culturalment a un cultiu, l’olivera, que a més no té altres alternatives, per evitar així el desgast social i mediambiental que pot suposar un abandonament de les terres.

Per això, el Ple adopta per unanimitat des seus membres els acords següents:

Primer.- Demanar al Departament d’Agricultura, Ramaderia, Pesca, Alimentació i Medi Natural i al Departament d’Empresa i Ocupació que emprengui mesures i línies d’ajut per pal·liar les nefastes conseqüències que la sequera ha provocat al cultiu de l’olivera i l’ametller i que han afectat tant els productors com les cooperatives i molins d’oli, les quals han de fer front a les despeses de funcionament i d’amortització amb menys ingressos.

Segon.- Demanar a AGROSEGURO l’aplicació en els partes de sinistre l’adjudicació dels rendiments reals de la producció d’olives i d’ametlles.

Tercer.- Demanar que el Departament d’Agricultura, Ramaderia, Pesca, Alimentació i Medi natural insti al Govern de l’Estat que s’apliquin rebaixes en els mòduls de l’IRPF per als productors d’oli d’oliva i d’ametlla.

Quart.- Demanar, en previsió de futur, que des del Departament d’Agricultura s’accelerin amb urgència els treballs per a la instal·lació del reg de suport i del canal Segarra Garrigues, perquè l’aigua és la vida per a aquesta comarca.

Sisè.- Trametre aquesta moció al conseller d’Agricultura, Ramaderia, Pesca, Alimentació.

**8.- Aprovar, si s’escau, la moció per a la creació de l’associació de municipis per a la independència.**

Atès que l'ajuntament de Vic esta impulsant, conjuntament amb altres ens locals, una Associació de Municipis per la independència amb la finalitat de treballar, també des del municipalisme, perquè el poble català pugui decidir lliurement el seu futur.

Atès que cada vegada som més els catalans i catalanes que demanem que Catalunya iniciï un nou procés de transició que ens ha de que conduir a la llibertat i la plena sobirania com a poble.

Atès que la construcció d'un Estat independent necessita de la implicació i la complicitat directa de totes les institucions del país, i també dels Consells Comarcals.

Per tot l’exposat,

El ple de la corporació acorda per unanimitat dels seus membres:

Primer.- Que l’ajuntament de l’Albagés s'incorpori com a membre de ple dret a la recent creada associació d'ens locals per la independència.

Segon.- Que es faci arribar l'acord a l'ajuntament de Vic, al seu alcalde i principal impulsor Il·lm. Josep Maria Vila d'Abadal.

**9.- Aprovar, si s’escau, el suport a la moció en defensa del model educatiu i de la llei d’educació de Catalunya, aprovada pel Consell Comarcal de les Garrigues en la sessió plenària celebrada el dia 29 de setembre de 2011.**

El Tribunal Suprem espanyol ha dictat tres sentències que qüestionen el paper del català com a llengua vehicular de l’ensenyament a Catalunya, fet que ha estat ratificat per una interlocutòria del Tribunal Superior de Justícia de Catalunya, que estableix un termini màxim de dos mesos a la Generalitat per a convertir el castellà en llengua vehicular, juntament amb el català, als col·legis de Catalunya.

Aquestes resolucions requereixen a la Generalitat per a que adapti el sistema d’educació català a la situació creada per la declaració de la Sentència 31/2010 del Tribunal Constitucional, que considera segons aquesta resolució el castellà com a llengua vehicular de l’ensenyament a Catalunya juntament amb el català.

En primer terme, considerem incoherents aquestes resolucions amb la pròpia Sentència del Tribunal Constitucional a la que fan referència, ja que la STC no declara inconstitucional el sistema d’immersió lingüística. És més, hi ha sentències anteriors, de 1994 i 2010, que avalen el model actual.

En concret segons la STC 31/2010 el caràcter cooficial de les llengües i el principi de normalització lingüística de la llengua catalana han de comportar que les dues llengües oficials han de ser objecte d’ensenyament i que el català por ser el centre de gravetat dels sistema educatiu a Catalunya, sense que això signifiqui l’exclusió del castellà com a llengua d’ensenyament.

A més, el model educatiu català ha garantit la igualtat, la cohesió social, i les competències lingüístiques dels diferents estaments de l’administració, tant en català com en castellà.

Pels motius exposats el ple aprova per unanimitat:

Primer.- Donar suport a la Generalitat de Catalunya en totes aquelles actuacions que porti a terme per a defensar el català i el model educatiu de la nostra escola.

Segon.- Donar suport al model educatiu català, en llengua i continguts, així com a tota la comunitat educativa, que porta a terme una gran tasca, que ha de continuar sent un model d’èxit i cohesió social.

Tercer.- Donar trasllat d’aquesta moció a la Generalitat de Catalunya.

**10.- Aprovar el plec de clàusules administratives i particulars i la licitació de l’obra “Desglossat primer del ramal 1 de la nova xarxa de sanejament” al nucli urbà de l’Albagés.**

Vist que l’expedient de contractació s’ha tramitat conforme preveu l’article 93 de la Llei 30/2007, de 30 d’octubre, de contractes del sector públic, havent-se justificat complidament la utilització en l’adjudicació del contracte del procediment negociat sense publicitat.

Vistos els informes units a l’expedient emesos per la Secretaria i Interventora.

Atès quees considera que el procediment més adequat és el procediment negociat sense publicitat.

Atès que en el pressupost de despeses de l’exercici 2011 hi ha partida pressupostària suficient per atendre el finançament de l’obra.

Atès que el Ple és competent per a l’aprovació de l’expedient en virtut de la competència atribuïda a la disposició addicional segona de la Llei 30/2007, de 30 d’octubre, de contractes del sector públic, i l’article 274.1c) del DL 2/2003, de 28 d’abril, Text refós de la Llei municipal i de règim local de Catalunya.

Examinada la documentació que l’acompanya, i de conformitat amb allò que estableix l’article 94 i la Disposició Addicional Segona de la Llei 30/2007, de 30 d’octubre, de Contractes del Sector Públic.

ACORDS:

Primer.- Aprovar l’expedient de contractació pel procediment negociat sense publicitat de l’obra ”Desglossat primer del ramal 1 de la nova xarxa de sanejament” al nucli urbà de l’Albagés.

Segon.- Aprovar el plec de clàusules administratives particulars

Tercer.- Publicar el plec de clàusules administratives particulars durant 20 dies hàbils, d’acord amb l’article 277 del DL 2/2003, de 28 d’abril, en el BOP i en el DOGC (al ser obra de PUOSC). En cas que es presentin al·legacions, l’òrgan de contractació pot suspendre el procediment fins a resoldre-les.

Quart.- Aprovar la despesa del contracte amb càrrec a la partida pressupostària 33 619.01, que ascendeix a 66.723,80 euros, IVA inclòs.

Cinquè.- Sol·licitar ofertes a les següent empreses, d’acord amb l’article 162.1 de la Llei 30/2007, de 30 d’octubre, de contractes del sector públic:

 - B.BIOSCA, SL

 - ILERBIMEN, SL

 - AQUALIA INFRAESTRUCTURAS

**11.- Aprovar, si s’escau, la renovació de l’acord marc de l’Associació Catalana de Municipis i Comarques amb Unión Fenosa Comercial per al subministrament elèctric.**

Atès que el Consorci Català pel Desenvolupament Local va decidir crear un instrument que possibilités la contractació centralitzada del subministrament d’energia elèctrica, aprovant el Plec de clàusules administratives particular que regulen l’acord marc el 17 de setembre de 2009.

Que reunida la mesa de contractació en les diferents sessions per a la obertura dels sobres, valorades les propostes presentades, en sessió de 16 de juny de 2010 el Comitè executiu del Consorci Català pel Desenvolupament Local va adjudicar definitivament la contractació a Unión Fenosa Comercial, SL.

Que d’acord amb la contractació realitzada pel Consorci Català de Desenvolupament Local, s’han complert tots els requisits i terminis establerts a la legislació que regeix els Contractes del Sector Públic.

Que tal i com es contempla en el plec de clàusules, i examinada la proposta presentada per Unión Fenosa Comercial, SL, vistos els informes emesos, el Comitè Executiu en sessió de 25 d’octubre de 2011 ha acordat al renovació de l’acord marc per al subministrament elèctric, per un termini de 12 mesos.

En conseqüència, el ple acorda per unanimitat dels membres assistents formalitzar el present acord de renovació de l’adhesió entre les parts d’acord amb els següents:

ACORDS:

Primer.- Que el municipi de L’ALBAGÉS renova l’adhesió a l’acord marc del subministrament d’energia elèctrica amb destinació a les entitats locals de Catalunya aprovat pel Consorci Català pel Desenvolupament Local.

Segon.-Notificar el present acord al Consorci Català pel Desenvolupament Local (c/ València 231, 6º, 08007, Barcelona).

**12.- Precs i preguntes.**

No n’hi ha.

I sense que existeixi cap més assumpte a tractar, el Sr. Alcalde aixeca la sessió quan són les 22:00 hores de la nit.

L’Albagés, a 21 de desembre de 2011.

Vist i plau En dono fe

L’Alcalde, La Secretària,

Albert Donés Antequera Alba Martí Vallès

DILIGÈNCIA: Per fer constar que la present acta ha estat aprovada pel Ple de l’Ajuntament de l’Albagés en data 16 de febrer de 2012 , així com transcrita en els fulls timbrats de la Generalitat de Catalunya, núm. 327409 C a 327418 C.

L’ Albagés, 16 de febrer de 2012

La Secretaria, 29

Alba Martí Vallès